**Oznámenie výsledku vybavenia petície:**

Názov petície:

Petícia proti realizácii zahusťujúcej zástavby novými rodinnými, bytovými, radovými alebo átriovými domami na pozemkoch parcelných čísel 254/1, 255/2, 254/5,254/8 a za dodržanie realizácie tvarového riešenia nového objektu orientovaného tak, aby bol zdôraznený existujúci charakter obce s vidieckym charakterom zástavby v bloku A3 označeného názvom „Vidiecke jadrové územie.

Počet osôb podporujúcich petíciu: 28

Dátum doručenia: 5.4.2017

Dátum odstránenia nedostatkov: 19.4.2017

Dátum vybavenia: 11. 5. 2017

Spôsob vybavenia: prešetrená - neopodstatnená

Zdôvodnenie vybavenia:

ARCHEA - Ing. Arch. Elena Hajtmanová, Žitavská 2, 821 07 Bratislava, predložila dňa 8. 2. 2017 v zastúpení vlastníkov predmetných pozemkov prepracovanú zastavovaciu štúdiu: Výstavba rodinných domov v Moste pri Bratislave, par. č. 251/4, 254/5, 255/2, 254/8, katastrálne územie Most pri Bratislave v piatich rôznych variantoch.

**Komisia pre výstavbu, územné plánovanie, životné prostredie a dopravu** na svojom rokovaní dňa 20. 2. 2017 neodporučila obci súhlasiť s predmetnou štúdiou, t. j. ani s jednou z piatich predložených variant. V čase predloženia petície a ani počas vybavovania petície nebola na stavebný úrad obce Most pri Bratislave majiteľmi pozemkov podaná žiadosť o vydanie územného rozhodnutia, resp. žiadosť o vydanie stavebného povolenia.

V prípade že bude zo strany vlastníkov pozemkov podaná žiadosť o vydanie územného rozhodnutia, resp. žiadosť o vydanie stavebného povolenia bude sa obec Most pri Bratislave a Stavebný úrad obce Most pri Bratislave riadiť príslušnými ustanoveniami platného územného plánu obce Most pri Bratislave. Petícia je preto neopodstatnená.